Membathisi Mdladlana (gebore op 12 Mei 1952 in Keiskammahoek, Oos-Kaap) is 'n Suid-Afrikaanse politikus. Hy is sedert September 2012 die Suid-Afrikaanse hoëkommissaris in Kanada. Mdladlana was 'n onderwyser en het in 1997 'n Baccalaureus Artium aan die Universiteit van Suid-Afrika verwerf in die onderwys en die Xhosa-taal. Van 1972 tot 1981 was Mdladlana 'n onderwyser aan die Laerskool Vukukhanye in Gugulethu, 'n township van Kaapstad. Van 1982 tot 1994 was hy die hoof van die Laerskool Andile in Crossroads, Kaapstad. Hy was die Minister van Arbeid van Suid-Afrika van 1998 tot 2010 sedert hy deur Nelson Mandela aangestel is.